stanford-oval/wikipedia huggingface dataset:
דמיטרי מליקוב
ביוגרפיה

דמיטרי מליקוב נולד ב־29 בינואר 1970 במוסקבה. אבא - יורי פיודורוביץ' מליקוב (רו'), מוזיקאי ומלחין, מייסד ומנהיג הלהקה הסובייטית הפופולרית VIA "סמוצבטי" (אנ').
אמא - לודמילה מיכאילובנה ויונקובה, רקדנית, סולנית היכל המוזיקה של מוסקבה, ולאחר מכן (מ-1984 ועד תחילת שנות ה-90) סולנית VIA "סמוצבטי". אחותו הצעירה היא הזמרת אינה מליקובה (רו').
דמיטרי בילה את ילדותו ברובע קרסנוסלסקי במוסקבה. מגיל 5 החל ללמוד מוזיקה בכיתת פסנתר. בוגר בית ספר למוזיקה.
בשנת 1994 סיים בהצטיינות את הקונסרבטוריון של מוסקבה בפסנתרנות.
מליקוב החל לעסוק בפעילות יצירתית בגיל 15. אחד השירים הראשונים שכתב ביצעה הזמרת לריסה דולינה.
על פי תוצאות מצעד הלהיטים "זבוקובאיה דורוז'קה" של העיתון "הקומסומולץ המוסקבאי" לשנת 1988, דמיטרי הפך ל"תגלית השנה".
בשנים 1989 ו-1990 הוכר כ"זמר השנה". בנובמבר 1990 ערך מליקוב את קונצרטי הסולו הראשונים שלו במתחם הקונצרטים הראשי של המדינה - בקומפלקס הספורט אולימפיסקי.
בשנת 1995 בטקס פרסי המוזיקה העולמית זכה מליקוב בפרס "האמן הרוסי הנמכר ביותר".
דמיטרי מליקוב הוא המלחין הרשמי ומשתתף של הפסטיבל הבינלאומי השנתי "קרוג סבטה" (רו') שנערך במוסקבה.
הערות שוליים

↑  Дмитрий Маликов - биография, новости, личная жизнь, фото, видео, stuki-druki.com (ברוסית)
| --- | --- |
בקרת זהויות :  GND: 106163373X  ISNI: 0000 0000 4533 1867  LCCN: no98082840  MusicBrainz: bcf7d704-9468-43b4-a157-7603665bb4bc  VIAF: 9464517   WorldCat (עם VIAF): 9464517 
ערך זה הוא קצרמרבנושא מוזיקאים ובנושא רוסיה. אתם מוזמנים לתרום לוויקיפדיה ו.
ד'תקע"א

ד'תקע"א (4571)  היא שנה עברית  אשר  החלה ביום א' בתשרי, אור ל-3 בספטמבר 810 (לפי הלוח היוליאני, שהיה נהוג אז), והסתיימה ביום כ"ט באלול, 21 בספטמבר 811. שנה מסוג גכז, היא מעוברת, ואורכה 384 ימים. זו שנת שמיטה.
לוח שנה > מאפייני לוח השנה

שנה מסוג גכז, ובה 384 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "כסדרה": שבה חשוון בן 29 יום ואילו כסלו בן 30 יום
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
דיכוגמיה

במין שושנון כתום מזויף הצעירים מתחילים את חייהם כנקבות והנקבות הבכירות מחליפות מין לזכרים.
דיכוגמיה (Dichogamy) היא מצב של הפרדה בזמן בין ביטוי התכונות הנקביות והזכריות באורגניזמים דו-מיניים. דיכוגמיה קיימת בדגים ובחלזונות מסוימים, ובחלק ניכר מצמחי הפרחים.
דיכוגמיה גם נקראת חילופי זוויג - החלפת מין מזכר לנקבה או להפך.
זואולוגיה > דיכוגמיה בדגים

בדגים ישנם מינים החיים בקבוצות של נקבות וכולם נולדים כנקבות ורק זכר אחד עומד בראשם, כשזכר מת או נעלם משנה אחת הנקבות את מינה לזכר ומעתה הוא השליט היחיד בקבוצה. ישנם מינים שבהם המצב הפוך - כולם נולדים כזכרים והגדול ביותר הופך לנקבה במקום הקודמת. דוגמה למין כזה בישראל הוא פזית ים סוף. דגי פזית ים סוף מתחילים את חייהם כנקבות. הפזיות חיות במים הפתוחים בקרבת השונית בלהקות צפופות הנשלטות על ידי זכר בודד, שהוא הפרט הגדול ביותר בלהקה. במקרה שהזכר השולט נטרף או נעלם, תהפוך הנקבה הגדולה ביותר בלהקה לזכר תוך כמה שבועות.
במצבים של מונוגמיה או במצבים שבהם ההזדווגות היא אקראית, למשל באלמוגים, הצלחתה הרבייתית של הנקבה תלויה בגודלה יותר מאשר אצל הזכר, שכן העלות האנרגטית של ייצור ביצים גבוהה מזו של ייצור זרע. במצב זה עם העלייה בגודל הגוף יועדף חילוף זוויג מזכר לנקבה. לדוגמה הדג שושנון אילתי, החי בזוגות בין זרועות שושנת ים: הנקבה גדולה מן הזכר ותוקפנית ממנו כלפי דגים החודרים לנחלתה. אם הנקבה נטרפת הזכר הופך לנקבה בזמן קצר וזכר צעיר אחר יחדור לנחלה ויהפוך לבן זוגה. דוגמאות מעין אלו של חילוף זוויג המתרחש פעם אחת בחיי הפרט אופייניות לדגים. החלפת זוויג דו–כיוונית נדירה בדגים.
זואולוגיה > דיכוגמיה בחלזונות

בחלק ממיני החלזונות ובמיוחד בחלזונות המים אין הבדל בין זכר לנקבה ולכל חלזון תאים זכריים ונקביים ויכול להטיל ביצים מופרות מהם יצאו החלזונונים הצעירים דומים להוריהם
בוטניקה > דיכוגמיה בצמחי הפרחים

בפרחים דו-מיניים, דיכוגמיה היא מצב שבו קיים פער בזמן בין חיוניות העלי לבין חיוניות האבקנים. דיכוגמיה היא מנגנון חשוב למניעה או צמצום של האבקה עצמית.
מידת החפיפה בזמן בין פעילות הצלקת והאבקנים משתנה בין צמחים שונים. ישנם צמחים שבהם הפרדה מוחלטת בזמן בין הפונקציה הזכרית לבין הפונקציה הנקבית, דבר המונע לחלוטין את אפשרות ההאבקה העצמית. בצמחים אחרים קיימת חפיפה חלקית בין שתי הפונקציות, דבר שמאפשר לעיתים אחוז מסוים של האבקה עצמית, שיכולה לפצות על היעדרה של האבקה זרה. בצמחים רבים משתנה משך החיוניות של איברי הרבייה, בהתאם לשיעור ההאבקה: אבקנים שלא התרוקנו מאבקה, יאריכו ימים יותר מאבקנים ריקים; צלקת שלא קיבלה אבקה, תאריך ימים יותר מאשר צלקת שהואבקה. התאמה זו יוצרת אופטימיזציה של שיקולי עלות-תועלת עבור הצמח: כשההאבקה מהירה ויעילה, רקמות הצמח חיות זמן קצר בלבד, וכך חוסכות לצמח משאבים; כשההאבקה אינה יעילה, רקמות הצמח חיות זמן רב יותר, וכך מגבירות את הסיכוי להצלחת ההאבקה.
ברוב הפרחים הדיכוגמיים, האבקנים מבשילים לפני הצלקות, מצב המכונה פרוטאנדריה (protandry). המצב ההפוך, שבו הצלקות מבשילות לפני האבקנים, מכונה פרוטוגיניה (protogyny).
ראו גם

האבקה
גרהם נורטון

| --- | --- |

 לידה:  4 באפריל 1963 (בן 61) קלונדלקין, אירלנד 
 שם לידה:  Graham William Walker 
 מדינה:  אירלנד 
 תקופת הפעילות:  מ-1992 
 מקום לימודים:  בית הספר המרכזי לנאום ודרמה בלונדון  הקולג' האוניברסיטאי של קורק  בית הספר בנדון 
 פרופיל ב-IMDb
 חתימה:   
 
גרהם נורטון ופטרה מד, מארחים את מופע הלהיטים הגדולים של האירוויזיון ב-2015.
נורטון בטקס פרסי באפט"א 2009
גרהם ויליאם ווקר (נולד ב-4 באפריל 1963), ידוע בשם הבמה שלו גרהם נורטון, הוא שחקן, סופר, קומיקאי ומנחה טלוויזיה אירי. ידוע בזכות עבודתו בבריטניה, הוא זוכה חמש פעמים בפרס באפט"א לטלוויזיה עבור תוכנית האירוח הקומית שלו "המופע של גרהם נורטון". מאז 2009 הוא משמש גם כפרשן הטלוויזיה של ה-BBC בתחרות האירוויזיון. בשנת 2012 הוא מכר את חברת ההפקות שלו So Television לרשת ITV תמורת כ-17 מיליון ליש"ט. בשנת 2019 הוא הפך לשופט בתוכנית המרוץ לדראג של רו פול: בריטניה.
ביוגרפיה > ילדות ונעורים

נורטון נולד בשם גרהם ויליאם ווקר ב-4 באפריל 1963 בעיירה קלונדלקין, מחוז דבלין, לוויליאם "בילי" (נפטר ב-2000), נציג מכירות של מבשלת גינס ורודה ווקר. יש לו אחות גדולה, פאולה. הוא גדל במשפחה פרוטסטנטית (הכנסייה של אירלנד) בעיירה הקתולית ברובה בנדון שבמחוז קורק, שלדבריו גרמה לו להרגיש מעט מבודד. משפחתו של אביו הייתה ממחוז וויקלו, ואילו אמו היא ילידת בלפסט. הוא גילה במהלך פרק משנת 2007 בסדרה "מי אתה חושב שאתה?" שאבותיו הישירים של אביו היו אנגלים, שמקורם ביורקשייר לפני שהיגרו לאירלנד ב-1713.
נורטון למד בתיכון ב-Bandon Grammar School במערב קורק ולאחר מכן באוניברסיטת קולג' קורק, שם בילה שנתיים בלימודי אנגלית וצרפתית בשנות ה-80, אך לא השלים את לימודיו. מאוחר יותר קיבל תואר דוקטור לשם כבוד מהאוניברסיטה ב-2013. בסוף שנות ה-80, הוא עבר ללונדון כדי ללמוד בבית הספר המרכזי לנאום ודרמה. הוא גם עבד כמלצר באותה תקופה. עם הצטרפותו לאיגוד השחקנים, הוא בחר בשם נורטון (שם הנעורים של סבתא רבתא שלו) כשם המשפחה החדש שלו, כיוון שכבר היה שחקן בשם גרהם ווקר המיוצג על ידי האיגוד.
ביוגרפיה > קריירה

נורטון זכה לראשונה לחשיפה כאשר העלה בשנת 1992 מופע סטנד-אפ בו שיחק את דמות האם תרזה באדינבורו פרינג' פסטיבל, המחלקה לענייני דת של הטלוויזיה הסקוטית חשבה בטעות שהוא מייצג את האם תרזה האמיתית. אחר כך קיבל תפקיד כקומיקאי קבוע וחבר פאנל בתוכנית הרדיו של BBC Radio 4‏ "Loose Ends". והחל לעבוד בערוץ 5 הבריטי, כקומיקאי ומנחה. בשנת 1996, הוא הנחה את תוכנית חידון בערוץ ITV ושיחק את התפקיד של האב נואל פרלונג בשלושה פרקים של הסדרה "האב טד" (Father Ted) בערוץ 4 הבריטי.
לאחר ההצלחה המוקדמת הזו, נורטון עבר לערוץ 4 ב-1998 כדי להנחות תוכניות אירוח משלו, "So Graham Norton", בשנים 1998–2002 ואחריה את התוכנית השבוע "V Graham Norton" בשנים 2002–2003. תוכניות אלו שדרו בישראל בערוץ "יס פלוס" של חברת yes הטלוויזיה בלוויין.
בקיץ 2004, נורטון הופיע לראשונה בטלוויזיה האמריקאית עם התוכנית "אפקט גרהם נורטון" בערוץ קומדי סנטרל (התוכנית גם שודרה בישראל ב-"יס פלוס"). באותה שנה הוציא לאור את האוטוביוגרפיה שלו "So Me", עשר שנים אחר כך ב-2014, הוציא אוטוביוגרפיה נוספת "The Life and Loves of a He Devil".
ביוגרפיה > קריירה > ב-BBC

בשנת 2005, עבר נורטון ל-BBC והחל להנחות את סדרת הריאליטי "Strictly Dance Fever" בערוץ BBC One בשבת בערב, וכן תוכנית אירוח קומית, "Graham Norton's Bigger Picture". הוא גם קרא סיפורים כמה לילות בשבוע בערוץ הילדים של ה-BBC,‏ CBeebies.
בשנת 2006, נורטון הנחה את הסדרה "How Do You Solve a Problem like Maria" שבה אנדרו לויד וובר ניסה למצוא שחקנית ראשית לגרסת הווסט אנד שלו ל"צלילי המוסיקה". נורטון הציג לאחר מכן את שלוש סדרות המשך: "Any Dream Will Do", שבה קבוצת גברים התחרתה על לזכות בתפקיד ג'וזף בהפקת הווסט אנד של "יוסף וכתונת הפסים המשגעת", "I'd Do Anything" שבה לויד וובר מבקש למצוא שחקנים ראשיים להפקה של המחזמר "אוליבר!"; ו-"Over the Rainbow" ב-2010, שבה התחרו על תפקיד דורותי להפקה של "הקוסם מארץ עוץ".
נורטון הנחה תוכניות שונות עבור ה-BBC במהלך השנים. מאז 2007, נורטון משמש מנחה קבוע של טקס פרסי באפט"א לטלוויזיה. באותה שנה הנחה את האירוויזיון לרוקדים הראשון. באוקטובר 2008 נבחר להנחות את תחרות הקדם אירוויזיון הבריטית, במסגרת תוכנית בת חמישה חלקים, "האומה זקוקה לך", בה השתתפו שישה מועמדים על הזכות להשתתף כנציג הממלכה המאוחדת באירוויזיון עם שיר חדש שכתב אנדרו לויד ובר. באירוויזיון 2009 החליף את השדר הוותיק טרי ווגן בתפקיד מנחה ופרשן השידור ב-BBC.
תוכנית האירוח הפופולרית של נורטון, "The Graham Norton Show", החלה ב-22 בפברואר 2007 בערוץ BBC Two. הפורמט דומה מאוד לתוכניות הקודמות שלו בערוץ 4. ב-6 באוקטובר 2009, התוכנית עברה ל-BBC One, במתכונת חדשה של שעה בימי שני בערב. שנה אחר כך עברה למשבצת השידור היוקרתית של יום שישי בערב, במקום תוכנית האירוח של ג'ונתן רוס, שפרש מה-BBC.
במאי 2010, הוא השתתף בתוכנית ארוחת הבוקר של כריס אוונס ב-BBC Radio 2. מאוחר יותר באותו חודש, אושר כי הוא יחליף את משבצת השבת בבוקר של ג'ונתן רוס באותה תחנה.
בדצמבר 2011, עלתה לשידור התוכנית של נורטון "Would You Rather...? with Graham Norton" בערוץ BBC אמריקה. תוכנית שהופקה במיוחד עובר הקהל בארצות הברית.
בפברואר 2019, הוכרז שנורטון יהיה שופט בתוכנית "המרוץ לדראג של רו פול" לצד אלן קאר ברוטציה. אל נורטון וקאר הצטרפו לשופטים הקבועים מישל וויאז' ורופול.
ביוגרפיה > קריירה > בקולנוע

במהלך השנים השתתף נורטון במספר סרטים, בין השאר:
בשנת 2006 שיחק בסרט "עוד סרט גאה", בשנת 2020 השתתף בסרט "תחרות הזמר של האירוויזיון: סיפורה של Fire Saga" בתפקיד עצמו.
ספריו > בעברית

מציאה, תרגום: שי סנדיק, הוצאת לסה, 2020
נחלה, תרגום: נעה שביט, הוצאת לסה, 2021
סוף מעגל, תרגום: שי סנדיק, הוצאת אריה ניר, 2023.
ספריו > באנגלית

Norton, Graham (2004). So Me. London: Hodder & Stoughton. ISBN 978-0-340-83348-3. OCLC 57577106.
Norton, Graham (2014). The Life and Loves of a He Devil. illustrated by Clym Evernden. London: Hodder & Stoughton. ISBN 978-1-444-79026-9. OCLC 894427373.
Norton, Graham (2010). Ask Graham: He's Been Everywhere, He's Seen Everything. Now Graham Norton's Here to Solve Your Problems!. London: John Blake. ISBN 978-1-843-58501-5. OCLC 847858351.
Norton, Graham (2016). Holding . London, England: Hodder & Stoughton. ISBN 9781444792003. OCLC 960416528.
Norton, Graham (2017). Holding. New York: Atria Books. ISBN 978-1-501-17328-8. OCLC 989520337. – American edition
Norton, Graham (2018). A Keeper. London, England: Coronet Books. ISBN 9781444792003. OCLC 960416528.
Norton, Graham (2020). Home Stretch. London, England: Coronet Books. ISBN 9781473665163. OCLC 1242852324.
הערות שוליים

↑  Jason Deans וMark Sweney, Graham Norton's company bought by ITV in deal worth up to £17m, The Guardian, ‏30 Aug 2012
↑  מערכת mako גאווה, ‏היסטרי: עונה בינלאומית לתוכנית "המירוץ לדראג של רופול", באתר ‏מאקו‏, 21 בדצמבר 2021
↑  רותה קופפר, סודות מן הקבר, באתר הארץ, 17 בספטמבר 2002
↑  נעם בן זאב, המלצות לסוף השבוע, באתר הארץ, 13 במאי 2004
↑  רותה קופפר, עשרה דברים לראות בסוף השבוע, באתר הארץ, 7 בדצמבר 2005
↑  איתמר זהר, לבריטים כבר אין סבלנות לאוטוביוגרפיות של מפורסמים, באתר הארץ, 22 בדצמבר 2014
↑  אלודי הרפר, והרי החדשות מפי גרהם נורטון, באתר הארץ, 3 באוגוסט 2005
↑  רותה קופפר, דוז פואה על הפירואט, באתר הארץ, 31 באוגוסט 2007
↑  סוכנויות הידיעות, אנדרו לויד ובר ילחין את השיר של בריטניה לאירוויזיון, באתר הארץ, 22 באוקטובר 2008
↑   איתי שטרן, אירוויזיון 2021: כבר הרבה זמן המסך הישראלי לא נראה במצב דו קוטבי, באתר הארץ, 19 במאי 2021
↑  רותה קופפר, ג'ונתן רוס, הכוכב המרוויח ביותר בבי-בי-סי, הודיע על פרישתו, באתר הארץ, 8 בינואר 2010
↑  איתמר זהר, גרהאם נורטון מגיע אל הרדיו, באתר הארץ, 26 במאי 2010
↑   נתנאל שלומוביץ, ויל פרל שר באירוויזיון, וזה טראשי בדיוק כמו שזה נשמע, באתר הארץ, 25 ביוני 2020
↑  ביקורות:
 איתמר זהר, "סלב שכותב רומן? בהתחלה התנשאתי עליו", באתר הארץ, 1 בדצמבר 2020
ירון פריד, ‏"מציאה": גרהם נורטון כתב ספר מושלם לחורף, באתר מעריב אונליין, 13 בנובמבר 2020
↑  ירון פריד, ‏"נחלה": החדש של גרהם נורטון הוא קרטיב דובדבנים מנצח לקיץ קשוח, באתר מעריב אונליין, 16 ביולי 2021
| --- | --- |
בקרת זהויות :  NLI: 987009157173505171  GND: 124865437  ISNI: 0000 0000 7868 591X  LCCN: nr2003027292  MusicBrainz: 95bc0175-e0f2-493f-a1db-bab94a405074  NTA: 407553746  VIAF: 59027307   WorldCat (עם VIAF): 59027307
דירפיס

| --- | --- |

 מידע כללי
 גובה:  1,743 מ' 
 מדינה:  יוון 
 מיקום:  אביה (יחידה אזורית), יווןיוון
 קואורדינטות:  38°37′36″N 23°50′27″E﻿ / ﻿38.62667°N 23.84083°E﻿ / 38.62667; 23.84083
  (למפת יוון מוגדלת) אתונה סלוניקי הרקליון פטרס לאריסה יואנינה קומוטיני מיטילנה פלופונסוס רודוס כרתים טורקיה אלבניה בולגריה מקדוניה הצפונית  הים האגאי הים היוני הים התיכוןדירפיס(למפת יוון רגילה) אתונה סלוניקי הרקליון פטרס לאריסה יואנינה קומוטיני מיטילנה פלופונסוס רודוס כרתים טורקיה אלבניה בולגריה מקדוניה הצפונית  הים האגאי הים היוני הים התיכוןדירפיס
 
דירפיס (ביוונית: Δίρφυς) הוא רכס הרים  על האי אוויה. הנקודה הגבוהה ביותר היא 1743 מ' והיא נמצאת בחלק המרכזי של האי.
החלק העיקרי של ההר הוא אבן גיר ובחלקים אחרים קיימים פצלים. מרגלות ההר מכוסות בערמונים, אורנים ועצי דולב.
בחורף פסגת ההר מכוסה בשלג.
במרגלות ההר ממוקם הכפר דירפיס, שלאחר רפורמה מקומית של בשנת 2011 אוחד ביחד עם כפר מסאפיה ליחידה מנהלית אחד.
דיק קונטינו

| --- | --- |

 לידה:  17 בינואר 1930 פרזנו, ארצות הברית 
 פטירה:  19 באפריל 2017 (בגיל 87) פרזנו, ארצות הברית 
 מוקד פעילות:  ארצות הברית 
 מקום לימודים:  Fresno High School 
 שפה מועדפת:  אנגלית 
 כלי נגינה:  אקורדיון 
 חברת תקליטים:  RCA ויקטור 
 בן או בת זוג:  לי סנודן (1956–1982) 
 www.dickcontino.com
 פרופיל ב-IMDb
 
דיק קונטינו (באנגלית: Dick Contino;‏ 17 בינואר 1930 - 19 באפריל 2017) הוא זמר אמריקאי ואקורדיוניסט.
קריירה

קונטינו החל לבצע מחזות שונים בלוס אנג'לס, ולאחר מכן, בשנת 1946, הוא החל לקבל גם תשומת לב פרסומית, שהלכה והתגברה עד לביסוס מעמדו ככוכב.
מעמדו ככוכב דעך ונקטע לזמן מה, במהלך מלחמת קוריאה, משום שקונטינו התעלם מצו הגיוס שקיבל, ונכלא לכמה חודשים. לאחר ריצוי עונשו התגייס לכוחות הצבא של ארצות הברית. מעשיו של קונטינו נחשב לשערורייה בקרב הציבור האמריקאי, והקריירה של קונטינו חוותה נפילה רצינית, אך למרות זאת הוא המשיך לנגן ואף לשחק בכמה סרטים, משנת 1950 עד לשנת 1960.
ג'יימס אלרוי כתב על בסיס חוויותיו של קונטינו במלחמת קוריאה נובלה - "Dick Contino's Blues".
דנה ארליך

דנה ארליך (נולדה ב-23 באוגוסט 1980) היא דיפלומטית ישראלית המכהנת כשגרירת ישראל באירלנד.
ביוגרפיה

ארליך נולדה ב-1980 בירושלים לבתיה ואהרון, שניהם ממוצא ארגנטינאי.
היא בעלת תואר ראשון מהמחלקה לאומנות בבצלאל ותואר שני בתקשורת פוליטית מאוניברסיטת תל אביב.
קריירה מקצועית

בשנת 2010 הצטרפה ארליך לקורס הצוערים של משרד החוץ, ולאחר שסיימה אותו הוצבה בשגרירות ישראל בקוסטה ריקה בתפקיד סגנית השגריר.
ב-2012 עברה לקונסוליה הישראלית בלוס אנג'לס, ואחרי שלוש שנים קודמה לתפקיד סגנית מנהל השירות הקונסולרי בצפון אמריקה.
ארליך שבה לישראל ב-2016 כדי לעמוד בראש מחזור חדש של קורס הצוערים, ולאחר מכן הוצבה במשך 4 שנים בשגרירות ישראל בלונדון.
בספטמבר 2021 נכנסה לתפקיד ראש מחלקת תיאום בלשכת מנכ"ל משרד החוץ, והייתה חלק מהמשלחת הרשמית הישראלית הראשונה בבחריין לאחר חתימת הסכמי אברהם.
באפריל 2023 אישרה הממשלה את מינויה לשגרירת ישראל באירלנד, בו החלה לכהן באוגוסט אותה שנה, שבועות ספורים לפני פרוץ מלחמת חרבות ברזל.
במסגרת תפקידיה קידמה אלריך, בין היתר, אירועי "דיפלומטיה קולינרית" שנועדו לחשוף את המטבח הישראלי ברחבי העולם וסייעה ליצור פסטיבלי אוכל ב-60 נציגויות ישראליות.
הערות שוליים

1 2 3  Carrie Hart, Israeli Style, Meer, ‏2017-04-12 (באנגלית)
↑  Meet the women leading Israel's Embassy in the UK, The Jerusalem Post | JPost.com, ‏2021-03-04 (באנגלית אמריקאית)
↑  Privileged to be part of the official visit to Bahrain, בעמוד הפייסבוק של דנה ארליך, 1 באוקטובר 2021
↑  מינויים בשירות החוץ, החלטה מספר 431 של ממשלת ישראל השלושים ושבע, משנת 2023, באתר של משרד ראש הממשלה
↑  איתמר אייכנר, "לגרש את הטרוריסטית": שגרירת ישראל באירלנד בעין הסערה, באתר ynet, 29 באוקטובר 2023
ד'תקס"ח

ד'תקס"ח (4568)  היא שנה עברית  אשר  החלה ביום א' בתשרי, אור ל-6 בספטמבר 807 (לפי הלוח היוליאני, שהיה נהוג אז), והסתיימה ביום כ"ט באלול, 24 בספטמבר 808. שנה מסוג בשז, היא מעוברת, ואורכה 385 ימים. זו שנה רביעית לשמיטה.
אירועים

ללא תאריך ידוע - בדרום הארץ, מרד בשלטון העבאסים משותף ליהודים, נוצרים ומוסלמים. דוכא בידי כוחות צבא מדמשק וממצרים. שנתיים מאוחר יותר התחדשו המרידות והביאו להתפוררות שלטון העבאסים.
לוח שנה > מאפייני לוח השנה

שנה מסוג בשז, ובה 385 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "שלמה": שבה חשוון וכסלו בני 30 יום כל אחד.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
דיכאון סמוי

דיכאון סמוי הוא אבחנה המתייחסת לתופעה הנפוצה בעיקר בקרב גברים, החווים דיכאון שאינו תואם את האבחנה של דיכאון קליני. דיכאון קליני הוא הפרעה נפשית, המאופיינת בדפוס נרחב ומתמשך (בדרך כלל שבועות וחודשים) של מצב רוח ירוד, דכדוך, שאליו מתלווים הערכה עצמית נמוכה ואבדן עניין והנאה מפעילויות מהנות, חרדה, הפרעות שינה ותיאבון, חוסר מרץ, מחשבות פסימיות בדרגות שונות – עד כדי מחשבות של חוסר טעם לחיים ואובדנות, ירידה בריכוז ובזיכרון, ופגיעה משמעותית בתפקוד. אוסף תסמינים זה קיבל את שמו המקצועי, תואר וסווג כהפרעת מצב רוח במהדורה משנת 1980 של ספר האבחנות של האגודה האמריקנית לפסיכיאטריה (ה-DSM).
לעומת אבחנה זו, דיכאון סמוי הוא מינוח המתאים יותר לחוויה מלנכולית בקרב גברים, שאינה מקבלת שם בשל הקושי של גברים להכיר ברגשותיהם בנוגע לדיכאון ולהסוותם.
הדיכאון הסמוי מהווה ביסודו הפרעה בהערכה העצמית ובערך העצמי, המתבטא במגוון צורות כמו אובדן אינטימיות, התמכרויות ואלימות. במצב זה הגברים מסתירים את דיכאונם לא רק מהקרובים להם אלא גם מעצמם.
אף שנמצא בשימוש בשיח הציבורי וע"י אנשי טיפול, המונח לא נתמך כרגע על ידי מקצועות בריאות הנפש המוסמכים ונעדר ביסוס מדעי.
דיכאון סמוי אצל גברים

קיימים סיבות להופעת הדיכאון הסמוי יותר בקרב גברים בהשוואה לנשים:
חוסר ביטוי רגשות המזוהים עם דיכאון: גברים רבים חווים דיכאון ללא ביטויי עצבות. לאור זאת, קשה לאנשי מקצוע בתחום בריאות הנפש לאבחן אותם כסובלים מדיכאון. חלק מהסיפטומים יכולים להיות חרדה, אי נוחות פיזית, הפרעות שינה ועוד. במקרים אחרים, ניתן לראות ביטוי כעס, עצבנות ולחץ. בנוסף נמצא שבקרב גברים המאמצים אידאולוגיה של גבריות מסורתית ניתן לראות בקרבם שקשיים נפשיים ודיכאון באים לידי ביטוי בלקיחת סיכונים והתנהגות של הרס עצמי יותר מגברים שאינם בעלי אידאולוגיה זו. יותר גברים המדוכאים בהשוואה לנשים מדוכאות, אינם מודעים לדיכאון שלהם בשל הקושי שיש להם לזהות ולשייך את רגשותיהם, כמו כן בשל העובדה שלמרות העצב העוטף אותם, להתנהגות הנלוות אין הופעה דיכאונית "טיפוסית".
חסר באבחון דיכאון של גברים: אנשי מקצוע בתחום בריאות הנפש נוטים שלא להכיר בדיכאון אצל גברים, משום שהתופעה עצמה נדמית כלא גברית. להפרעה זו יש סטיגמה של מחלת נפש ושל רגשנות נשית, מה שגורם לגבר להתלבט האם לחשוף את מצבו לחוות בושה ולהסתיר את מצבו.
יחסי אבות ובנים: רבים מהגברים קיבלו מאבותיהם את חוסר היכולת להתעמת עם הכאב ומגיל צעיר למדו להתרחק ממנו. מסרים שכיחים הם, למשל: "תתגבר, תהיה גבר...". בתהליך זה בנים לומדים להתבייש ברגשותיהם ובעיקר ברגשותיהם הפגיעים, באמצעות יחסי אבות ובנים מתבצעת הסללה מגדרית בה הבן לומד להתנהל ללא ביטויים של פגיעות הכוללים מגע עם תסכול רגשי וכאב.
תהליכי הבניה ולמידה חברתית: דרישות המגדר הגברי המסורתי מכתיבות שעל גברים להימנע מעיסוק ברגשות מלבד כעס ותחושות מיניות. כאשר תחושה של חוסר ערך עצמי, חוסר תקווה וחוסר אונים מוצאת את דרכה אל נפשו של הגבר, הוא חווה תחושה מעורפלת של פגיעות וסכנה. בשל התהליכים החברתיים המדכאים כל מגע של גברים עם רגשותיהם הפגיעים, הם לא מפתחים כישורים חברתיים כולל כישורים לטפל בתחושה זו בדרך ישירה. גברים בעיקר למדים כיצד להרחיק את העצמי שלהם ממפגש ישיר ומודע עם רגשותיהם באמצעות אסטרטגיות מגוונות. במצב כזה הגבר מתמודד עם חווית הדיכאון באופן עקיף הבאה לידי ביטוי בדרך כלל בצורות התנהגות הרסניות כמו צריכת אלכוהול, התמכרויות, אלימות ועוד.
הציפיות החברתיות מגברים: מצבם של הגברים מבחינה חברתית תרבותית וכלכלית אמנם טוב משל הנשים, אך לא כל גבר מצליח לעמוד בקודים הגבריים. מי שאינו עומד בציפיות להיות חזק מצליח וגיבור, חש נחיתות אך נוטה לעטות את מסכת הגבריות המבטאת הצלחה ומסוגלות.
תסמינים

הדיכאון הסמוי סמויה יותר מהעין ומוסכת על ידי אמצעים הנתפסים בעיני גברים כמקובלים חברתית. גברים נוטים יותר לביטוי מוחצן באמצעות התנהגות פוגעניות והרסניות לעצמם ולסובבים אותם.
כמעט כל דבר יכול לשמש כמגננה במצב של דיכאון סמוי במטרה לשפר את ההערכה העצמית. האדם הסובל מדיכאון סמוי עלול לנסות לייצב את תחושת הערך העצמי המדרדרת שלו באמצעות חומרים פסיכואקטיביים משני מצב רוח, פניה לפעילויות כפייתיות כגון מין, הימורים, ספורט ועוד. מתברר שעל פי אבחונים המבוססים על ספר האבחנות הפסיכיאטרי – DSM-5, מספר הנשים הסובלות מדיכאון כפול בהשוואה לגברים. גברים לעומתן, מאובחנים יותר מנשים כסובלים מהתמכרויות, מהפרעה אנטי-סוציאלית ונרקיסיזם. אבחנות אלו משקפות ביטוי חיצוני של כאבים נפשיים וקונפליקטים תוך אישיים הבאים לידי ביטוי בהתנהגות הרסנית. עבור רבים הסובלים מביטויים אלו הדבר משמש אמצעי להתמודד עם דיכאון שלא מקבל הכרה, לא על ידי הממסד ולא על ידי הגברים עצמם.
היכולת של גברים להחצין כאב מגן על חלק מהגברים מלחוות דיכאון אך לא מונע מהם להרגיש מדוכאים.
גברים מתאבדים פי 3.5 מנשים. בישראל מספר מקרי ההתאבדות ב-2012 עמד על 480 איש, מתוכם 377 היו גברים. עבור גברים רבים התאבדות עלולה להיות דרך מהירה ונגישה להתמודד עם "כאב בלתי נסבל", עם הקושי להישאר בכאב, הקושי לתת ביטוי רגשי למצבם הפגיע ולפנות לקבל עזרה.
טיפול

התרופה היחידה לדיכאון סמוי היא דיכאון גלוי. ברגע שהאדם חדל לברוח, רק אז הוא מסוגל להתמודד עם הכאב שגרם להתנהגותו, הוא ילמד לטפל בעצמו ולבסס לעצמו הערכה עצמית בריאה. חשוב לסייע לאדם הסובל מדיכאון סמוי ללמוד להיות עם הכאב, דבר המאפשר את החיבור של האדם לעצמו, את ההבניה מחדש וחיזוק האפשרות לחיות. יש להתייחס לדיכאון הסמוי בקשר רב תרבותי, להכיר בקושי שמובילים ערכי הגבריות המסורתית, הקושי בשיתוף רגשות והקושי לקבל עזרה. חשוב לנרמל את הכאב ואת הקושי לפגוש אותו ולהדגיש את היעילות של הדיבור הרגשי כחלק מתהליך ההחלמה.
לא ניתן לטפל ביעילות בדיכאון הסמוי בקרב גברים ללא התייחסות ללקוחות גברים כמי שנמצאים בדיאלוג עם זהותם הגברית. העדפת הdoing בקרב גברים וחוסר הנוחות להיות בbeing מדגיש את הצורך במטפל עם גישה גישה של פתרון בעיות במטרה להגביר רגשות הקשורים בחוויית העשייה ולסייע לאזן בין שתי היכולות.
על פי גישות הטיפול בטראומה, חשוב ליצור שפה עם המטופל, שפה המבוססת על נוכחות רגשית ויחסי גומלין. מטפלים רבים חשים כי על הטיפול להיות תכליתי יותר שמטפלים בגברים. יש הטוענים שגברים פתוחים יותר לטיפול קוגניטיבי התנהגותי מאשר טיפול פסיכודינמי. ואחרים טוענים כי עקב השימוש הבעייתי של גברים ברגשות הם דווקא זקוקים לטיפול פסיכודינמי המעודד הבעת רגשות.
לתהליך הטיפול בדיכאון סמוי שלשה הדגשים:
קילוף ההגנות המכסות על הדיכאון כמו אלימות, התמכרויות ועוד.
תרגול מערכות יחסים בוגרות תוך שיפור הקשר של המטופל גם עם עצמו.
פתרון הטראומה המוקדמת שהביאה לדיכאון.
טיפול זוגי וטיפול משפחתי מהווים מרחב טיפולי בו גברים "נאלצים" להתמודד עם הצפה רגשית, וזוהי הזדמנות טובה לזהות את תחושת האיום, וללמוד להישאר בה, מבלי לנסות למוסס את החרדה באמצעות הגנות, הכוללות פיצול, רציונליזציה השלכה וניתוק.
הערות שוליים

↑  Diagnostic and Statistical Manual of Mental Disorders (DSM–5), APA, 2013
↑  Joseph M. Rey, Boris Birmaher, Treating Child and Adolescent Depression, Lippincott Williams & Wilkins, 2012-03-29, ISBN 978-1-4511-5303-3. (באנגלית)
↑  ג'ון לינץ' וכריסטופר קילמרטין, הכאב מאחורי המסכה: התגברות על הדיכאון הגברי, הוצאת אח בע"מ, 2004
↑  Krugman, S., Male development and the transformation of shame, 1995 In: R. F. Levant., & W. Pollack. (Eds.), A new psychology of men, New York: Basic, עמ' 229-251
↑  עינב דגן, סקירת יום העיון "אבהות וגבריות בתקופה של שינוי", באתר בטיפולנט, ‏2016
↑  רותי קדוש, גברים בשחור, באתר nrg‏, 29 באוקטובר 2006
↑  בוקובזה גבריאל, לך לטיפול אם אתה גבר, הארץ, מוסף גלריה, 2 בפברואר 2018, עמ' 16
↑  World Health Organization, מניעת התאבדות, באתר ארגון הבריאות העולמי, ‏2014
↑  טרנס ריל, אני לא רוצה לדבר על זה, הוצאת עם עובד, 1997
↑  אפטר יאיר, בשביל מה לדבר על רגשות, אוגדן מאמרים ביה"ס המרכזי לעו"ס, בי"ס המרכזי לעו"ס, 2014, עמ' 107–117
↑  רן לוי, "הגברים בוכים בלילה": טיפול בגברים בגישה מגדרית, באתר פסיכולוגיה עברית